Infanteriangrepsmerket

Infanteriangrepsmerket (Infanterie-Sturmabzeichen) er en tysk militær utmerkelse fra det tredje rike.

 Historie 
Infanteriangrepsmerket (IAB) ble designet av C.E. Junker (Berlin), og ble innstiftet 20. desember 1939 av generaloberst von Brauchitsch. 

 Versjoner 
Merket var sølvfarget og ble utdelt til infanterister som deltok i strid og oppfylte kravene for å bli tildelt merket. 1. juni 1940 ble en ny versjon av merket godkjent. Dette var infanteriangrepsmerket i bronse. Kravene til merket var de samme, men denne nye typen ble kun utdelt til motorisert infanteri, kontra sølvmerket som ble utdelt til vanlige infanterister.

 Design 
IAB-merket er ovalt formet som en ring av ekeløv. Nederst på merket er en sløyfe festet rundt ekeløvene. Øverst er den tyske ørnen med hakekorset i klørne. Under ørnen er en tysk rifle, Karabiner 98k, som går på skrått over merket. Merket festes med en nål som er montert på baksiden. IAB måler 46 mm på tvers og er ørlite buet i utformingen. Pga det store antallet produsenter er det ikke uvanlig med små forskjeller på merkene.

 Bæring 
Merket ble festet på venstre jakkelomme. De fleste merkene er uten produsentmerking, men det er ikke uvanlig med produsentenstempel. Soldaten fikk også nedtegnet at han hadde gjort seg fortjent til merket i vernepliktsboken (Soldbuch).

 Kjente produsentermerker 
FZS – Fritz Zimmerman und Sohne, Ludenscheid
BSW – Gebruder Schweiger, Wien
S.H.u. Co. – Sohni, Heubach & Co
WH – Walter & Henlein
JFS – Josef Feix Sohne Gablonz
A – Assmann und Sohne, Ludenscheid
C.W. – Carl Wilde, Hamburg
R.S.S. – Richard Simm & Sohne, Gablonz
R.S. – Rudolf Souval, Wien
F.O. – Freidrich Orth, Wien
HW – Hermann Wernstein, Jena-Lobstadt
F.L.L. – Friedrich Linden, Ludenscheid
C.E. – Junker, Berlin
AS – Adolf Schilze, Grunwald
H.A. – Hermann Aurich, Dresden
GWL – Gerbruder Weger, Ludenscheid

 Utdeling 
Begge utgavene (sølv og bronse) utdelt for deltakelse i strid. Sjefen for regimentet godkjente soldater som skulle motta merket. Sammen med merket fikk de et utdelingsdokument (urkunde). Merket kom som oftest i en liten brun konvolutt med påskriften "Infanteri-Sturmabzeichen".

 Kriterier 
Merket ble utdelt til såvel menige soldater som offiserer.

 Sølv 
 For å ha deltatt i 3 eller flere infanteriangrep.
 For å ha deltatt i 3 eller flere infanteri motangrep.
 For å ha deltatt i 3 eller flere rekonoseringsoperasjoner.
 For å ha vært i nærkamp under angrep.
 For å ha deltatt 3 forskjellige dager med reparasjon/forberedelse av angrepstillinger.

 Bronse 
 For å ha deltatt i 3 eller flere motoriserte infanteriangrep.
 For å ha deltatt i 3 eller flere motoriserte infanteri motangrep.
 For å ha deltatt i 3 eller flere motoriserte rekonoseringsoperasjoner.
 For å ha vært i nærkamp under tjeneste i motorisert angrepsposisjon.
 For å ha deltatt 3 forskjellige dager med reparasjon/forberedelse av motoriserte angrepstillinger.

 Se også 
 Liste over tyske militære utmerkelser 1933-1945

 Kilder 
Samlerforumet.net – med tillatelse

Kategori:Tyske militære utmerkelser
Kategori:Utmerkelser etablert i 1939